CELEX: 62011TN0416
Language: lt
Date: 2011-07-29 00:00:00
Title: Byla T-416/11: 2011 m. liepos 29 d. pareikštas ieškinys byloje Biotronik SE prieš VRDT — Cardios Sistemas (CARDIO MANAGER)

8.10.2011   
            
            
               LT
            
            
               Europos Sąjungos oficialusis leidinys
            
            
               C 298/21
            
         2011 m. liepos 29 d. pareikštas ieškinys byloje Biotronik SE prieš VRDT — Cardios Sistemas (CARDIO MANAGER)
   
   (Byla T-416/11)
   2011/C 298/39
   Kalba, kuria surašytas ieškinys: vokiečių
   
      Šalys
   
   
      Ieškovė: Biotronik SE & Co. KG (Berlynas, Vokietija), atstovaujama advokatų A. Reich ir S. Pietzcker
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Cardios Sistemas Comercial e Industrial Ltda
       (San Paulas, Brazilija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2011 m. gegužės 27 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1156/2010-2;
            
         
               —
            
            
               tenkinti protestą dėl Bendrijos prekių ženklo paraiškos Nr. 5378071 visoms 9 ir 10 klasių prekėms;
            
         
               —
            
            
               nepatenkinus šių reikalavimų, perduoti protestą Vidaus rinkos derinimo tarnybai iš naujo nagrinėti atsižvelgiant į Bendrojo Teismo praktiką;
            
         
               —
            
            
               priteisti iš Vidaus rinkos derinimo tarnybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Bendrijos prekių ženklo paraišką pateikęs asmuo: Cardios Sistemas Comercial e Industrial Ltda.
   
      Prašomas įregistruoti Bendrijos prekių ženklas: žodinis prekių ženklas CARDIO MANAGER 9 ir 10 klasių prekėms — paraiška Nr. 5 378 071.
   
      Prekių ženklo ar žymens, kuriuo remtasi per protesto procedūrą, savininkė: ieškovė
   
      Prekių ženklas ar žymuo, kuriuo remiamasi per protesto procedūrą: žodinis prekių ženklas „CardioMessenger“ 9 ir 10 klasių prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: pirma, Reglamento (EB) Nr. 207/2009 42 straipsnio 2 ir 3 dalių, skaitomų kartu su Reglamento Nr. 2868/95 22 taisyklės 3 ir 4 dalimis, pažeidimas, nes yra įrodomas prekės ženklo „CardioMessenger“ naudojimas vietos ir laiko atžvilgiu, o taip pat pagal apimtį ir pobūdį, ir, antra, Reglamento (EB) Nr. 207/2009 8 straipsnio 1 dalies b punkto ir 41 straipsnio pažeidimas, nes yra pavojus, kad abu nagrinėjami prekių ženklai bus painiojami.